**Florent Johan Malouda** (sündinud 13. juunil 1980) on elukutseline jalgpallur. 

Ta mängis aastatel 2004–2012 poolkaitsjana Prantsusmaa jalgpallikoondises.

Klubikarjäär
------------

1996–2000 mängis Malouda LB Châteauroux's. Ta lõi 59 kohtumises 5 väravat. Eesmärk oli jõuda klubiga Ligue 2-sse, aga see ei õnnestunud ja seetõttu vahetas Malouda klubi.

2000–03 mängis Malouda En Avant Guingampis. Ta lõi klubi meeskonnas 82 kohtumises 15 väravat.

2003–07 mängis ta Prantsusmaa tippklubis Lyoni Olympique. Kõigil neljal hooajal tuli ta klubiga Prantsusmaa meistriks, võites tugevaima liiga Ligue 1.

2007-13 mängis Malouda Chelseas. Chelseaga võitis Malouda 2010 Inglismaa meistrivõistlused, 2009 ja 2010 karikavõistlused ning 2009 ka superkarika. 

2013–14 mängis Malouda Türgi klubis Trabzonsporis.

Tema seni viimane klubi oli Luksemburgi kõrgliiga klubi FC Differdange 03.

Koondisekarjäär
---------------

Malouda mängis Prantsusmaa koondises esimest korda 17. novembril 2004 Poola jalgpallikoondise vastu. Esimese värava Prantsusmaa kasuks lõi ta 31. mail 2005 Ungari jalgpallikoondise vastu.

Prantsusmaa koondises mängis Malouda kogu 2006. aasta MM-valikturniiri ja kutsuti ka MM-koondisse. Alagrupi avamängus Šveitsi jalgpallikoondisega Malouda platsile ei pääsenud, teises mängus (1:1 Lõuna-Korea jalgpallikoondisega) mängis esimesed 88 minutit ja kolmandas (2:0 Togo jalgpallikoondisega) esimesed 74 minutit. Tema platsilt äraoleku ajal ei löödud ainsatki väravat. Prantsusmaa pääses alagrupist Šveitsi järel teisena edasi. Järgmises kohtumises alistas Prantsusmaa 3:1 Hispaania jalgpallikoondise, Malouda mängis 74 esimest minutit ja vahetati välja seisul 1:1. Veerandfinaalis alistas Prantsusmaa Brasiilia jalgpallikoondise 1:0, Malouda vahetati välja 81. minutil. Poolfinaalis alistas Prantsusmaa Portugali jalgpallikoondise 1:0, Malouda vahetati välja 69. minutil. Finaal Itaalia jalgpallikoondise vastu oli ainus matš sel MM-il, mille Malouda algusest lõpuni kaasa mängis, sealjuures koos lisaajaga. Selles mängus teenis ta penalti, mille Zinédine Zidane 7. minutil realiseeris. 111. minutil sai Malouda kollase kaardi. Penaltiseerias Prantsusmaa kaotas, Malouda lööma ei pidanud.

2008. aasta EM-il Šveitsis sattus Prantsusmaa kõige tugevamasse alagruppi, nii-öelda surmagruppi, kus olid koos Euroopa edetabeli 1. 2. 4. ja 8. meeskond. Siiski oli see ainus alagrupp, kust ükski meeskond poolfinaali ei pääsenud. Avamängus Rumeenia jalgpallikoondise vastu mängis Malouda terve kohtumise. Mäng lõppes 0:0. Järgnes mäng Hollandi jalgpallikoondisega. Malouda vahetati välja 60. minutil seisul 0:2 ja Prantsusmaa kaotusnumbriteks jäid 1:4. Viimases mängus Itaalia vastu tal mängida ei lastud, Prantsusmaa kaotas 0:2, jäi alagrupis viimaseks ja langes välja.

2010. aasta MM-il Lõuna-Aafrika Vabariigis osales Malouda igas Prantsusmaa mängus. Avakohtumises Uruguay jalgpallikoondisega sekkus ta 75. minutil ja selles mängus jäid väravad löömata. Teises mängus Mehhiko jalgpallikoondisega mängis ta terve mängu ja Prantsusmaa kaotas 0:2. Kolmandas mängus LAV-i jalgpallikoondise vastu mängis ta teise poolaja. Esimese poolaja kaotas Prantsusmaa 0:2, Malouda lõi Prantsusmaa ainsa värava, kuid Prantsusmaa kaotas ikkagi ja jäi alagrupis viimaseks.

2012. aasta EM-valikturniiril kuulus Malouda endiselt Prantsusmaa koondisse. Ühes mängus oli ta isegi kapten, aga just selle mängu Prantsusmaa kaotas (sarja avamängu 0:1 kodus Valgevene jalgpallikoondisele). See kaotus jäi Prantsusmaale valikturniiri ainsaks ja Prantsusmaa võitis valikgrupi 1 punktiga Bosnia ja Hertsegoviina jalgpallikoondise ees. Malouda lõi 3 väravat ja jagas sellega Prantsusmaa resultatiivseima mängija tiitlit valikgrupis.

Eraelu
------

Florenti noorem vend Lesly on samuti jalgpallur. League 1-s mängis ta üksnes 8 mängu RC Lensis, ülejäänud karjääri on ta mänginud League 2-s ja Hispaania kolmandas liigas.

Florent Malouda on abielus Brasiilia kodaniku Florenciaga. Neil on neli last: tütred Kelys, Satya ja Flora ning poeg Aaron.

Florent Malouda (2008)

Saavutused
----------

### Lyon

* Prantsusmaa meister (4): 2003–04, 2004–05, 2005–06, 2006–07

### Chelsea

* Inglismaa meister (1): 2009–10
* Inglismaa karikavõistlused jalgpallis: 2009, 2010, 2012
* Inglismaa superkarikas jalgpallis: 2009
* UEFA Meistrite Liiga (1): 2011–2012

### Prantsusmaa rahvuskoondis

* 2006. aasta jalgpalli maailmameistrivõistlused: 2. koht

|  |  |
| --- | --- |
|  | Pildid, videod ja helifailid Commonsis: **Florent Malouda** |

| * v
* r
Prantsusmaa koondis  –  2006. aasta jalgpalli maailmameistrivõistlused |
| --- |
| 

* 1 Landreau
* 2 Boumsong
* 3 Abidal
* 4 Vieira
* 5 Gallas
* 6 Makélélé
* 7 Malouda
* 8 Dhorasoo
* 9 Govou
* 10 Zidane (c)
* 11 Wiltord
* 12 Henry
* 13 Silvestre
* 14 Saha
* 15 Thuram
* 16 Barthez
* 17 Givet
* 18 Diarra
* 19 Sagnol
* 20 Trezeguet
* 21 Chimbonda
* 22 Ribéry
* 23 Coupet
* Treener: Domenech

 | Prantsusmaa |

| * v
* r
Prantsusmaa koondis  –  UEFA Euro 2008 |
| --- |
| 

* 1 Mandanda
* 2 Boumsong
* 3 Abidal
* 4 Vieira (c)
* 5 Gallas
* 6 Makélélé
* 7 Malouda
* 8 Anelka
* 9 Benzema
* 10 Govou
* 11 Nasri
* 12 Henry
* 13 Évra
* 14 Clerc
* 15 Thuram
* 16 Frey
* 17 Squillaci
* 18 Gomis
* 19 Sagnol
* 20 Toulalan
* 21 Diarra
* 22 Ribéry
* 23 Coupet
* Treener: Domenech

 | Prantsusmaa |

| * v
* r
Prantsusmaa koondis  –  2010. aasta jalgpalli maailmameistrivõistlused |
| --- |
| 

* 1 Lloris
* 2 Sagna
* 3 Abidal
* 4 Réveillère
* 5 Gallas
* 6 Planus
* 7 Ribéry
* 8 Gourcuff
* 9 Cissé
* 10 Govou
* 11 Gignac
* 12 Henry
* 13 Évra (c)
* 14 Toulalan
* 15 Malouda
* 16 Mandanda
* 17 Squillaci
* 18 Diarra
* 19 Diaby
* 20 Valbuena
* 21 Anelka
* 22 Clichy
* 23 Carrasso
* Treener: Domenech

 | Prantsusmaa |

| * v
* r
Prantsusmaa koondis  –  UEFA Euro 2012 |
| --- |
| 

* 1 Lloris (c)
* 2 Debuchy
* 3 Évra
* 4 Rami
* 5 Mexès
* 6 Cabaye
* 7 Ribéry
* 8 Valbuena
* 9 Giroud
* 10 Benzema
* 11 Nasri
* 12 Matuidi
* 13 Réveillère
* 14 Ménez
* 15 Malouda
* 16 Mandanda
* 17 M'Vila
* 18 Diarra
* 19 Martin
* 20 Ben Arfa
* 21 Koscielny
* 22 Clichy
* 23 Carrasso
* Treener: Blanc

 | Prantsusmaa |